
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2168 

15 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Ανώνυμης Εταιρείας Διαχείρισης και Επο- 
πτείας Συμβάσεων Παραχώρησης με την επωνυμία 
«Ανώνυμη Εταιρεία Διαχείρισης και Εποπτείας Συμ¬ 
βάσεων Παραχώρησης ΖΕΥΞΗΣ ΡΙΟΥ-ΑΝΤΙΡΡΙΟΥ 

και ΠΕΡΙΦΕΡΕΙΑΚΟΥ ΔΑΚΤΥΛΙΟΥ ΑΤΤΙΚΗΣ». 

Έγκριση Κανονισμού Ανάθεσης και Εκπόνησης Μελε¬ 
τών, Ανάθεσης και Εκτέλεσης Έργων και Προμη¬ 
θειών της Εταιρείας με την επωνυμία ΕΝΟΠΟΙΗΣΗ 
ΑΡΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Α.Ε. 


ΑΠΟΦΑΣΕΙ Σ 

Αριθ. Δ17α/06/93/Φ.Ν. 419 ( 1 ) 

Ίδρυση Ανώνυμης Εταιρείας Διαχείρισης και Εποπτείας 
Συμβάσεων Παραχώρησης με την επωνυμία «Ανώνυ¬ 
μη Εταιρεία Διαχείρισης και Εποπτείας Συμβάσεων 
Παραχώρησης ΖΕΥΞΗΣ ΡΙΟΥ-ΑΝΤΙΡΡΙΟΥ και ΠΕΡΙΦΕ¬ 
ΡΕΙΑΚΟΥ ΔΑΚΤΥΛΙΟΥ ΑΤΤΙΚΗΣ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υτόψη: 

1. Τις διατάζεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α'/137). 

2. Τις διατάξεις των παραγράφων 6 έως 19 του άρθρου 
5 του ν.2229/1994 «Τροποποίηση και συμπλήρωση του Ν. 
1418/1984 και άλλες διατάζεις»(ΦΕΚ Α7138) όπως τροπο¬ 
ποιήθηκαν συμπληρώθηκαν και ισχύουν. 

3. Τις διατάζεις του Κ.Ν. 2190/1920 «Περί Ανωνύμων Ε¬ 
ταιρειών» (ΦΕΚ Α'/37). 

4. Τις διατάξεις του Π.Δ. 409/1986 «Προσαρμογή της 
Ελληνικής Νομοθεσίας περί Ανωνύμων Εταιρειών προς 
το Κοινοτικό Δίκαιο» (ΦΕΚ Α'/191). 

5. Την ανάγκη ίδρυσης Νομικού Προσώπου υπό τη μορ¬ 
φή Ανώνυμης Εταιρείας για την αποτελεσματικότερη ε- 
ποπτεία και διαχείριση των Συμβάσεων Παραχώρησης 
Ζεύξης Ρίου - Ανπρρίου Και Περιφερειακού Δακτυλίου 
Αττικής,κατά την περίοδο παραχώρησης των έργων αυ¬ 


τών, προϋπολογισμού καθενός πάνω από 25 δισεκατομ¬ 
μύρια δρχ. τα οποία αποτελούν επί μέρρυς τμήματα του 
οδικού άξονα Πάτρα - Αθήνα-θεσσαλονίκη - Προμοχώνας 
(ΠΑΘΕ). 

6. Το γεγονός ότι η παρούσα απόφαση προκαλεί δαπά¬ 
νη που ανέρχεται περίπου σε τρία(3) δισεκατομμύρια 
δρχ. ετησίως, για έξοδα λειτουργίας και διοίκησης του ά¬ 
νω Νομικού Προσώπου για την περίοδο παραχώρησης 
των άνω έργων, η οποία θα καλυφθεί από το Π.Δ.Ε. και θα 
συγχρηματοδοτηθεί από την Ε.Ε. 

Και επειδή: 

1. Οι υποχρεώσεις του Δημοσίου ένανπ των Δανειστών 
που προκύπτουν από τις Δανεισπκές Συμβάσεις που έ¬ 
χουν υπογράφει ή πρόκειται να υπογραφούν γιο τα έργο 
ΖΕΥΞΗΣ ΡΙΟΥ - ΑΝΤΙΡΡΙΟΥ και ΠΕΡΙΦΕΡΕΙΑΚΟΥ ΔΑΚΤΥ¬ 
ΛΙΟΥ ΑΤΤΙΚΗΣ, δεν είναι δυνατόν να εκχωρηθούν και με¬ 
ταβιβαστούν στην υπό ίδρυση Ανώνυμη Εταιρεία, αλλά θα 
παραμείνουν σ’αυτό, ενώ η διαχείριση αυτών μπορεί να 
μεταβιβαστεί στην Εταιρεία. 

2. Το Δημόσιο πρέπει να εξακολουθήσει να ευθύνεται έ¬ 
ναντι των Παροχωρησιούχων Εταιρειών για όλες τις υπο¬ 
χρεώσεις του εκ των Συμβάσεων Παραχώρησης που θα 
εκχωρηθούν και μεταβιβαστούν στην ιδρυθησόμενη Εται¬ 
ρεία, στο μέτρο που τυχόν αυτή δεν θα μπορέσει να αντα- 
ποκριθεί στην εκπλήρωση των υποχρεώσεων αυτών. 

3. Στην ιδρυθησόμενη Εταιρεία μπορεί να μεταβιβα¬ 
στούν με μεταγενέστερες αποφάσεις και άλλα οδικά έρ¬ 
γα, εφόσον τα έργα πρόκειται να δημοπρατηθούν και α¬ 
νατεθούν με το σύστημα παραχώρησης, αποφασίζουμε: 

Α. Ιδρύεται Νομικό Πρόσωπο Ιδιωτικού Δικαίου με τη 
μορφή Ανώνυμης Εταιρείας και επωνυμία «Ανώνυμη Εται¬ 
ρεία Διαχείρισης και Εποπτείας Συμβάσεων Παραχώρη¬ 
σης των έργων Ζεύξης Ρίου - Αντιρίου και Περιφερειακού 
Δακτυλίου Αττικής» που εποπτεύεται από τον Υπουργό 
Περιβάλλοντος, Χωροταξίας και Δημοσίων Έργων και α- 
ναφέρεται ως «Εταιρεία». Στην Εταιρεία αυτή εκχωρού¬ 
νται και μεταβιβάζονται κατά τα κατωτέρω, όλα τα δικαι¬ 
ώματα και οι υποχρεώσεις του Δημοσίου εκ των Συμβά¬ 
σεων Παραχώρησης ΖΕΥΞΗΣ ΡΙΟΥ - ΑΝΤΙΡΡΙΟΥ και 
ΠΕΡΙΦΕΡΕΙΑΚΟΥ ΔΑΚΤΥΛΙΟΥ ΑΤΤΙΚΗΣ. 

Β. Σκοπός της Εταιρείας είναι: 

1. Η εποπτεία και διαχείριση των Συμβάσεων Παραχώ¬ 
ρησης καθώς και η εποπτεία και διαχείριση των σχετικών 
Δανειακών Συμβάσεων, για όλη την περίοδο κατασκευής 

των έργων, περιλαμβανομένης και της διαδικασίας επίλυ¬ 
σης διαφορών των υπόψη Συμβάσεων. 

2. Η επίβλεψη των παραλλήλων έργων και/ή των εργα¬ 
σιών που ενδεχομένως θα ανατεθούν από το Δημόσιο 
στις αντίστοιχες Εταιρίες Παραχώρησης, πέραν των ερ¬ 
γασιών των προβλετίομένων από τις Συμβάσεις Παραχώ- 
ρησης. 

3. Η ολική ή μερική ανάθεση απ’ ευθείας, στα πλαίσια 
των κειμένων διατάξεων, ή κατόπιν διαγωνισμού σε τρί¬ 
τους, συμβάσεων εποπτείας και διαχείρισης των πιο πάνω 
Συμβάσεων και/ή επίβλεψης των παράλληλων έργων κλπ. 

4. Η συνεργασία με όλους τους αρμόδιους Φορείς για 
την επίλυση θεμάτων των Συμβάσεων Παραχώρησης αρ¬ 
μοδιότητας Δημοσίου 

5. Η ολική ή μερική ανάθεση απ’ ευθείας, στα πλαίσια 
των κειμένων διατάξεων, ή κατόπιν διαγωνισμού σε τρί¬ 
τους, των απαραίτητων μελετών για την λήψη αποφάσε¬ 
ων σε σχέση με τη κατασκευή και/ή λειτουργία και/ή συ¬ 
ντήρηση και/ή εκμετάλλευση και/ή χρηματοδότηση και/ή 
επέκταση και/ή οργάνωση και/ή εξοπλισμό των πιο πάνω 
έργων καθώς και της επίβλεψης και/ή παρακολούθησης 
των σχετικών συμβάσεων και του ελέγχου των σχετικών 
μελετών 

6. Η επίβλεψη όλων των πιο πάνω μελετών και υπηρε¬ 
σιών. 

7. Η παροχή συμβουλών και η εισήγηση προς το Δημό¬ 
σιο για θέματα σχετικά με τα παραπάνω 

Γ. Δεν εκχωρούνται και δεν μεταβιβάζονται στην Εται¬ 
ρεία οι υποχρεώσεις του Δημοσίου έναντι των Δανειστών, 
μεταβιβαζόμενης μόνο της διαχείρισης των υποχρεώσε¬ 
ων αυτών. 

Δ. Το Δημόσιο εξακολουθεί να ευθύνεται έναντι των Πα- 
ραχωρησιούχων Εταιρειών για όλες τις υποχρεώσεις του 
εκ των Συμβάσεων Παραχώρησης που εκχωρούνται και 
μεταβιβάζονται στην ιδρυθησόμενη Εταιρεία, στο μέτρο 
που τυχόν αυτή δεν θα μπορέσει να ανταποκριθεί στην εκ¬ 
πλήρωση των υποχρεώσεων αυτών. 

Ε. Η Εταιρεία είναι επιχείρηση κοινής ωφελείας, διέπε- 
ται από τις διατάξεις για τις επιχειρήσεις αυτές και λει¬ 
τουργεί σύμφωνα με τους κανόνες τις ιδιωτικής οικονο¬ 
μίας. Με την επιφύλαξη των εξαιρέσεων που ορίζονται 
στις παραγράφους 6 έως 19 του άρθρου 5 του Ν. 
2229/1994, όπως τροποποιήθηκαν, συμπληρώθηκαν και ι¬ 
σχύουν, η Εταιρεία δεν υπάγεται στις διατάξεις που διέ- 
πουντους Οργανισμούς και τις Επιχειρήσεις του ευρύτε¬ 
ρου Δημόσιου Τομέα, ούτε στις διατάξεις που διέπουντις 
Εταιρίες που άμεσα ή έμμεσα ανήκουν στο Δημόσιο. 

ΣΤ. Για την ίδρυση, οργάνωση, διοίκηση και λειτουργία 
της Εταιρείας, εφαρμόζονται οι διατάξεις των παραγρά¬ 
φων 6 έως 19 του άρθρου 5 του Ν. 2229/1994, όπως τρο¬ 
ποποιήθηκαν, συμπληρώθηκαν και ισχυουν καθώς και ο 
Κ.Ν. 2190/1920, εκτός από τις διατάζεις του εκείνες που 
ανπ'κεινται στις προαναφερθείσες διατάξεις. 

Ζ Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 


(2) 

Έγκριση Κανονισμού Ανάθεσης και Εκπόνησης Μελετών, 
Ανάθεσης και Εκτέλεσης Έργων και Προμηθειών της 
Εταιρείας με την επωνυμία ΕΝΟΠΟΙΗΣΗ ΑΡΧΑΙΟΛΟ¬ 
ΓΙΚΩΝ ΧΩΡΩΝ ΑΘΗΝΑΣ Α.Ε. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των παραγράφων 6 και 8 του άρθρου 5 
του Ν. 2229/1994 (ΦΕΚΑ7138). 

2. Την Κοινή Υπουργική Απόφαση 69163/21.6.1998 
(ΦΕΚ 551 Β795), όπως αυτή τροποποιήθηκε με την υπ’ α- 
ριθμ. 45810/24.9.1997 (ΦΕΚ Β7909/97). 

3. Τις ανωτέρω σχετικές διατάξεις του Ν. 2229/94 με τις 
οποίες προβλέπεται ότι η εκπόνηση των Μελετών και η ε¬ 
κτέλεση των έργων των εταιρειών γίνονται κατ’ εξαίρεση 
από κάθε κειμένη διάταξη και ορίζεται ότι τα πλαίσια των 
διαδικασιών της Εκπόνησης των Μελετών και της Εκτέλε¬ 
σης των Έργων της Εταιρείας με την επωνυμία «ΕΝΟ¬ 
ΠΟΙΗΣΗ ΑΡΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Α.Ε.» καθο¬ 
ρίζονται με Κανονισμούς και εγκρίνονται από τους επο- 
πτεύοντες Υπουργούς και δημοσιεύονται στην 
Εφημερίδα της Κυβερνήσεως. 

4. Τις διατάξεις του άρθρου 27 του Ν. 2081/1992 (ΦΕΚ 
Α’ 154). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

6. Τα έγγραφα της Εταιρείας με την επωνυμία «ΕΝΟ¬ 
ΠΟΙΗΣΗ ΑΡΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Α.Ε.», με τα 
οποία υποβλήθηκαν σχέδια των Κανονισμών Μελετών, 
Έργων και Προμηθειών, αποφασίζουμε: 

Εγκρίνουμε τους Κανονισμούς Ανάθεσης και Εκπόνη¬ 
σης Μελετών, Εκτέλεσης Έργων και Προμηθειών της Ε¬ 
ταιρείας με την επωνυμία «ΕΝΟΠΟΙΗΣΗ ΑΡΧΑΙΟΛΟΓΙ¬ 
ΚΩΝ ΧΩΡΩΝ ΑΘΗΝΑΣ Α.Ε.» με το παρακάτω περιεχόμε¬ 
νο: 

ΚΑΝΟΝΙΣΜΟΣ ΔΙΑΔΙΚΑΣΙΩΝ 
ΑΝΑΘΕΣΗΣ ΚΑΙ ΕΚΠΟΝΗΣΗΣ ΜΕΛΕΤΩΝ 

1. Εφ’ όσον δεν ορίζεται διαφορετικά στον Κανονισμό 
αυτόν οι μελέτες ανατίθενται και εκπονούνται σύμφωνα 
με τις διατάξεις: 

1. των οδηγιών 92/50 και 97/52 και το Π.Δ. 346/98 

2. το Ν. 716/77 και τα εκτελεστικά του Διατάγματα κατά 
το μέρος που δεν αντίκεινται στην παράγραφο 1 του πα¬ 
ρόντος 

3. εκτός αν για συγκεκριμένο θέμα ορίζεται διαφορετι¬ 
κά στην προκήρυξη. 

2. ΠΕΔΙΟ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ 

Ο παρών Κανονισμός εφαρμόζεται σε όλες τις μελέτες 
που ανατίθενται από την Εταιρεία «Ενοποίηση Αρχαιολο¬ 
γικών Χώρων Αθήνας Α.Ε.» από την έναρξη ισχύος του και 
ύστερα. Εφαρμόζεται επίσης και στις μελέτες οι οποίες έ¬ 
χουν μεταβιβασθεί από το ΥΠΠΟ στην Εταιρεία. 

3. ΕΝΣΤΑΣΕΙΣ - ΑΝΤΙΡΡΗΣΕΙΣ 

Οι συμμετέχοντες στη διαδικασία ανάθεσης μελέτης έ¬ 
χουν δικαίωμα υποβολής ενστάσεων-αντιρρήσεων. Ο 
τρόπος, η προθεσμία άσκησης των ενστάσεων και το α- 
ποφαινόμενο επ’ αυτών όργανο του εργοδότη καθορίζο- 

νται με την αντίστοιχη προκήρυξη και στα συνοδεύοντα 
αυτή τεύχη. 

4. ΕΓΓΥΗΤΙΚΕΣ ΕΠΙΣΤΟΛΕΣ 

α. Γιατην συμμετοχή σε διαδικασία ανάθεσης μελέτης, 
απαιτείται η κατάθεση εγγυητικών επιστολών. 

β. Η προθεσμία ισχύος, ο τύπος και η διαδικασία από¬ 
δοσης των εγγυήσεων συμμετοχής, στους συμμετέχο- 
ντες στη διαδικασία καθορίζονται με την αντίστοιχη προ¬ 
κήρυξη. 

5. ΑΝΑΘΕΣΗ ΤΗΣ ΜΕΛΕΤΗΣ 

Η διαδικασία της ανάθεσης της μελέτης ολοκληρώνεται 
με την έγκριση της επιλογής του Αναδόχου από το Διοι¬ 
κητικό συμβούλιο της Εταιρείας. 

6. ΕΚΠΟΝΗΣΗ ΜΕΛΕΤΩΝ 

Οι μελέτες εκπονούνται με βάση τους όρους της σύμ¬ 
βασης και των τευχών που την συνοδεύουν. 

7. ΕΝΣΤΑΣΕΙΣ - ΠΡΟΣΦΥΓΕΣ 

α. Ενστάσεις κατά το στάδιο εκπόνησης των μελετών α¬ 
σκούνται ενώπιον της Διευθύνουσας Υπηρεσίας μετά δε 
την πάροδο δεκαημέρου από την κοινοποίηση της σχεπ- 
κής απόφασης η ένσταση μπορεί να ασκηθεί ενώπιον του 
Διοικητικού Συμβουλίου (Προΐσταμένης Αρχής). 

β. Η προσφυγή στο αρμόδιο δικαστήριο ασκείται μέσα 
σε ανατρεπτική προθεσμία (2) μηνών από την κοινοποίη¬ 
ση της απόφασης της Προΐσταμένης Αρχής που εκδόθη- 
κε επί της ενστάσεως. 

ΚΑΝΟΝΙΣΜΟΣ ΑΝΑΘΕΣΗΣ ΚΑΙ ΕΚΤΕΛΕΣΗΣ ΕΡΓΩΝ 

1. Εφόσον δεν ορίζεται διαφορετικά στον κανονισμό αυ¬ 
τόν , τα έργα ανατίθενται και εκτελούνται σύμφωνα με τις 
διατάξεις του Ν. 1418/84, του Ν. 2372/96, του Ν. 2576/98, 
του Π.Δ. 609/85, του Π.Δ. 23/93 και όλων των σχετικών ε¬ 
κτελεστικών υπουργικών αποφάσεων και Προεδρικών 
Διαταγμάτων, όπως οι εν λόγω διατάξεις εκάστοτε ισχύ¬ 
ουν. Εκτός αν για συγκεκριμένο θέμα ορίζεται διαφορετι¬ 
κά στην προκήρυξη. 

2. Σε κάθε περίπτωση επιφυλάσσεται η εφαρμογή των 
διατάξεων της οδηγίας 93/37/ΕΟΚ. 

3. ΠΡΟΘΕΣΜΙΕΣ 

Με την επιφύλαξη της τηρήσεως των ελαχίστων προθε¬ 
σμιών που προβλέπονται στο Π.Δ.23/93, όπου αυτό ε¬ 
φαρμόζεται, είναι δυνατόν με αποφάσεις του Διοικητικού 
Συμβουλίου οι προβλεπόμενες από τις παραπάνω εθνικές 
διατάξεις κάθε είδους προθεσμίες να μεταβάλλονται. 

4. ΕΠΙΤΡΟΠΗ ΕΛΕΓΧΟΥ ΠΡΟΣΦΟΡΩΝ 

Η Επιτροπή Ελέγχου προσφορών (άρθρο 4, ν. 1418/84) 
είναι τριμελής και η σύνθεση της καθορίζεται με απόφα¬ 
ση του Δ.Σ. της Εταιρείας. 

5. ΑΠ’ ΕΥΘΕΙΑΣ ΑΝΑΘΕΣΗ - ΔΙΑΓΩΝΙΣΜΟΣ 

Επιτρέπονται η απ’ ευθείας ανάθεση ή ο διαγωνισμός ό¬ 
ταν πρόκειται για έργα συντήρησης ή έργα υποστήριξης 
του κυρίου έργου ή για εργασίες συμπληρωματικές αυ¬ 
τού και εφ’ όσον η σχετική δαπάνη δεν υπερβαίνει τα 
15.000.000 δρχ. 

6. ΕΝΣΤΑΣΕΙΣ - ΠΡΟΣΦΥΓΕΣ 

α. Ενστάσεις ασκούνται ενώπιον της Διευθύνουσας Υ¬ 
πηρεσίας μετά δε την πάροδο δεκαημέρου από την κοι¬ 
νοποίηση της σχετικής απόφασης η ένσταση μπορεί να α¬ 
σκηθεί ενώπιον του Διοικητικού Συμβουλίου (Προϊσταμέ- 
νης Αρχής). 


β. Η προσφυγή στο αρμόδιο δικαστήριο ασκείται μέσα 
σε ανατρεππκή προθεσμία (2) μηνών από την κοινοποίη¬ 
ση της απόφασης της Προΐσταμένης Αρχής που εκδόθη- 
κε επί της ενστάσεως. 

Στους παρόντες Κανονισμούς νοούνται ως: 

«Αρμόδια όργανα του Εργοδότη» ή «Αρμόδια Υπηρε¬ 
σία»: Όργανα και υπηρεσίες που σύμφωνα με το κατα¬ 
στατικό, τους εσωτερικούς κανονισμούς και τις απο¬ 
φάσεις του Διοικητικού Συμβουλίου του Εργοδότη έ¬ 
χουν την εξουσία να ενεργούν, να ελέγχουν, να 
εισηγούνται, να γνωμοδοτούν ή να αποφασίζουν στα 
διάφορα επίπεδα δραστηριοτήτων που σχετίζονται με 
την ανάθεση, επίβλεψη και παρακολούθηση της εκπό¬ 
νησης και παραλαβής των μελετών και των έργων από 
τον Εργοδότη. Οι αρμοδιότητες του «Κυρίου του Έρ¬ 
γου» (Εργοδότη) ασκούνται από την Εταιρεία «Ενοποί¬ 
ηση Αρχαιολογικών Χώρων Αθήνας Ανώνυμη Εται¬ 
ρεία», της «Προΐσταμένης Αρχής» ασκούνται από το Δι¬ 
οικητικό Συμβούλιο της Εταιρείας ή τον Διευθύνοντα 
Σύμβουλο για όσα θέματα εξουσιοδοτηθεί από το Δ.Σ., 
της «Διευθύνουσας Υπηρεσίας» από τον Τεχνικό Διευ¬ 
θυντή και η εποπτεία και ο γενικός έλεγχος του εγκε¬ 
κριμένου προϋπολογισμού ασκούνται από τον Διευθύ- 
νοντα Σύμβουλο. 

ΚΑΝΟΝΙΣΜΟΣ ΠΡΟΜΗΘΕΙΩΝ 

1. ΑΝΤΙΚΕΙΜΕΝΟ ΚΑΝΟΝΙΣΜΟΥ ΠΡΟΜΗΘΕΙΩΝ 

Σκοπός του Κανονισμού Προμηθειών είναι η θέσπιση 

μιας διαδικασίας η οποία θα εξασφαλίσει το απαραίτητο 
πλαίσιο ενεργειών μέσα από το οποίο η εταιρεία θα μπο¬ 
ρέσει με τον πλέον νομότυπο, διαφανή και λειτουργικό 
τρόπο να καλύιμει τις ανάγκες, οι οποίες προκύπτουν από 
την λειτουργία της. Ο κανονισμός αυτός αφορά σας ε¬ 
σωτερικές διαδικασίες της εταιρείας. Η ενεργοποίηση 
του ανήκει στη διακριτική της ευχέρεια και δεν αποτελεί 
δέσμευση ή υποχρέωση της απένανπ σε οποιονδήποτε 
τρίτο, που συναλλάσσεται με αυτή. 

2. ΑΡΜΟΔΙΟΤΗΤΕΣ & ΟΡΓΑΝΑ ΔΙΕΝΕΡΓΕΙΑΣ ΠΡΟΜΗ¬ 
ΘΕΙΩΝ 

Στα πλαίσια που καθορίζονται από την παρούσα διαδι¬ 
κασία προμηθειών, εντεταλμένα όργανα της εταιρείας έ¬ 
χουν αρμοδιότητες και δικαιοδοσίες για την διενέργεια ε¬ 
λέγχου, εισήγησης ή λήψης αποφάσεων στα διάφορα βή¬ 
ματα που σχετίζονται με την έγκριση, ανάθεση, 
παρακολούθηση και παραλαβή των αγαθών ή υπηρεσιών. 
Τα όργανα αυτά είναι: 

1. Διοικητικό Συμβούλιο της Εταιρείας. 

2. Πρόεδρος και Δ/νων Σύμβουλος. 

3. Διευθυντής της Εταιρείας. 

4. Προϊστάμενος Οικονομικών και Διοικητικών Υπηρε¬ 
σιών. 

5. Υπεύθυνος Δ/νσης Μονάδας Έργου - (Διαχειριστής 
Φακέλλου). 

6. Υπεύθυνη Γραμματείας. 

3. ΑΙΤΗΣΕΙΣ ΠΡΟΜΗΘΕΙΑΣ - ΓΕΝΙΚΗ ΠΟΛΙΤΙΚΗ 

Η αίτηση προμήθειας είναι το έντυπο το οποίο συμπλη¬ 
ρώνεται από τις ενδιαφερόμενος υπηρεσίες και προωθεί¬ 
ται στο Λογιστήριο για την αγορά υλικών ή υπηρεσιών που 
απαιτούνται για τις ανάγκες τους. 

Η αίτηση προμήθειας αρχειοθετείται από το λογιστή¬ 
ριο. 

Η αίτηση προμήθειας πρέπει να παραδίδεται στο λογι¬ 
στήριο έγκαιρα ώστε να υπάρχει χρόνος για την διενέργεια 
των απαραίτητων ενεργειών (προσφορές-έρευνα αγοράς 
) οι οποίες θα εξασφαλίσουν την καλύτερη δυνατή προμή¬ 
θεια τόσο από οικονομική όσο και από ποιοτική άποψη. 

Για την αγορά μικρούλικων και μέχρι του ποσού των 
30.000 δρχ. δεν απαιτείται αίτηση προμήθειας αλλά πα- 
ραδίδεται εκ των υστέρων στο Λογιστήριο το παραστατι¬ 
κό αγοράς από αυτόν που την πραγματοποίησε και μετά 
την υπογραφή και έγκριση ή από την υπεύθυνη Γραμμα¬ 
τείας ή από τον Διαχειριστή Φακέλλου. 

Τα τμήματα θα πρέπει να προβλέπουν και να προγραμ¬ 
ματίζουν τις ανάγκες τους ώστε να τις γνωστοποιούν πά¬ 
ντα έγκαιρα στο λογιστήριο. Η αίτηση πρέπει να περιγρά¬ 
φει με ακρίβεια και τεχνική λεπτομέρεια το προϊόν και να 
περιέχει επίσης οποιοδήποτε τεχνικό χαρακτηρισπκό εί¬ 
ναι αναγκαίο. 

4. ΤΡΟΠΟΙ ΑΝΑΘΕΣΗΣ ΓΙΑ ΠΡΟΜΗΘΕΙΑ 

Για ποσό μέχρι 1.000.000 δρχ., η προμήθεια γίνεται απ’ 
ευθείας, χωρίς διαγωνισμό, ύστερα από εκτίμηση των τι¬ 
μών που προσφέρει η αγορά. 

- Για ποσό από 1.000.000 δρχ. έως 5.000.000 δρχ., η 
προμήθεια γίνεται με πρόχειρο μειοδοτικό διαγωνισμό 
μεταξύ τουλάχιστον τριών προμηθευτών. Ο διαγωνισμός 
διενεργείται από τρία μέλη, ένα έκτων οποίων είναι μέλος 
του Δ.Σ., τα οποία ορίζονται με απόφαση του Διευθύνο- 
ντος Συμβούλου και συντάσσουν πρακτικό με πλήρη αι¬ 
τιολόγηση της επιλογής. 

- Για ποσό από 5.000.000 έως 10.000.000 δρχ., η προ¬ 
μήθεια γίνεται με πρόχειρο μειοδοτικό διαγωνισμό μετα¬ 
ξύ τουλάχιστον τριών προμηθευτών. Ο διαγωνισμός διε- 
νεργείται από τρία μέλη του Δ. .Σ., τα οποία ορίζονται με 
απόφαση του Προέδρου και συντάσσουν πρακτικό με 
πλήρη αιτιολόγηση της επιλογής. 

- Για ποσό μεγαλύτερο των 10.000.000 δρχ., η προμή¬ 
θεια γίνεται με δημοσίευση προκήρυξης, τους όρους της 
οποίας καθώς και τη διαδικασία ανάθεσης εγκρίνει το Δι¬ 
οικητικό Συμβούλιο. 

5. ΚΛΙΜΑΚΙΑ ΔΑΠΑΝΩΝ 

Κατηγορία 1 από 1 έως 30.000 

2 « 30.001 « 500.000 

3 « 500.001 « 2.000.000 

4 « 2.000.001 « 10.000.000 

5 « 10.000.001 « - 

Απαγορεύεται η κατάτμηση δαπάνης για την προμήθεια 

ομοειδών ειδών. 

Τα παραπάνω ποσά αναφέρονται σε καθαρές αξίες και 
δεν συμπεριλαμβάνουν φόρους και συμπληρωματικές ε¬ 
πιβαρύνσεις που πιθανά βαρύνουν το προϊόν. 


6. ΔΙΑΔΙΚΑΣΙΕΣ 

Η Αίτηση Προμήθειας συμπληρώνεται από τους υπαλ¬ 
λήλους της Εταιρείας από την οποία προκύπτει η ανάγκη 
για προμήθεια υλικών ή υπηρεσιών και πρέπει να περι¬ 
λαμβάνει τις παρακάτω πληροφορίες: 

1. Πλήρη και σαφή περιγραφή των υλικών ή της υπηρε¬ 
σίας καθώς και οι τεχνικές προδιαγραφές τους όταν αυτό 
είναι απαραίτητο. 

2. Την απαιτούμενη ποσότητα καθώς και την Μονάδα 
Μέτρησης. 

3. Την προϋπολογιζόμενη αξία της δαπάνης. 

4. Ημερομηνίες έκδοσης και επιθυμητής παράδοσης. 

5. Κατάσταση προμηθευτών από τους οποίους θα μπο¬ 
ρούσε να γίνει η προμήθεια, εάν αυτό είναι δυνατό. 

Η Αίτηση ανάλογα με το ύψος της προϋπολογισθείσης 
αξίας των υλικών ή υπηρεσιών, εγκρίνεται ανάλογα με το 
κλιμάκιο ως κάτωθι: 

Κλιμάκια Δαπάνης 

1. (έως 30.000 δρχ.) ο Υπεύθυνος Γραμματείας ή 

Διαχειριστής Φακέλλου 

2. (έως 500.000 δρχ.) ο Προϊστάμενος Οικον/κών και 
Διοικ/κών Υπ/σιών 

3- (έως 2.000.000 δρχ.) ο Διευθυντής της Εταιρείας 

4. (έως 10.000.000 δρχ.) ο Πρόεδρος του Δ.Σ. & Δ/νων 
Σύμβουλος 

5. (από 10.000.000δρχ. και άνω) απόφαση του Διοικητι¬ 
κού Συμβουλίου 

Σε περίπτωση κωλύματος των ανωτέρω ή ύπαρξης εν¬ 
δοιασμών του έχοντος δικαίωμα έγκρισης, οι Αιτήσεις υ¬ 
πογράφονται από το αμέσως ανώτερο κλιμάκιο. 

Με την παραλαβή όλων των υλικών ή υπηρεσιών τα πα¬ 
ραστατικά παραδίδονται στο Λογιστήριο για την πληρω¬ 
μή. 

Για ότι τυχόν δεν προβλέπεται στους παρόντες κανονι¬ 
σμούς αποφασίζει το Δ.Σ. της Εταιρείας. 

Οι παρόντες κανονισμοί τροποποιούνται με απόφαση 
του Δ.Σ. της Εταιρείας και αντίστοιχη έγκριση των αρμο¬ 
δίων Υπουργών. 

Έναρξη ισχύος των παρόντων αποτελεί η δημοσίευσή 
τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΚΩΣΤΑΣ ΛΑΛΙΩΤΗΣ ΕΛΙΣΑΒΕΤ ΠΑΠΑΖΩΗ 

